

**ประกาศองค์การบริหารส่วนตำบลทุ่งกระตาดพัฒนา**

**เรื่อง เจตนารมณ์การป้องกันและต่อต้านการทุจริตคอร์รัปชั่น ประจำปีงบประมาณ พ.ศ.2563**

..........................................................................

ด้วยองค์การบริหารส่วนตำบลทุ่งกระตาดพัฒนา ได้ให้ความสำคัญกับการต่อต้านการทุจริตคอร์รัปชั่น ตลอดจนสนับสนุนและส่งเสริมให้บุคลากรทุกระดับมีจิตสำนึกในการป้องกันและต่อต้านการทุจริตคอร์รัปชั่นในทุกรูปแบบ เพื่อเป็นการสร้างความโปร่งใส มีมาตรฐานในการปฏิบัติงานที่ชัดเจนและเป็นสากลเป็นเครื่องมือกำกับความประพฤติของบุคลากรทุกคน และเพื่อให้การบริหารราชการเป็นไปอย่างมีประสิทธิภาพและ มีธรรมาภิบาล อันจะทำให้ประชาชนเกิดความมั่นใจ ศรัทธาและไว้วางใจในการบริหารงานภาครัฐ

อาศัยความตามมาตรา 3/1 แห่งพระราชบัญญัติระเบียบบริหารราชการแผ่นดิน พ.ศ.2534 แก้ไขเพิ่มเติมถึงฉบับที่ 5 พ.ศ.2545 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 ประมวลจริยธรรมของข้าราชการส่วนท้องถิ่นองค์การบริหารส่วนตำบลทุ่งกระตาดพัฒนา อำเภอหนองกี่ จังหวัดบุรีรัมย์

ดังนั้น องค์การบริหารส่วนตำบลทุ่งกระตาดพัฒนา จึงประกาศเจตนารมณ์การป้องกันและต่อต้านการทุจริตคอร์รัปชั่น เพื่อให้คณะผู้บริหาร พนักงานส่วนตำบล พนักงานจ้างพึงยึดถือเป็นแนวทางปฏิบัติ ดังนี้

ข้อ 1 ประกาศฉบับนี้บังคับใช้กับนายกองค์การบริหารส่วนตำบล รองนายกองค์การบริหารส่วนตำบล เลขานุการนายกองค์การบริหารส่วนตำบล สมาชิกสภาองค์การบริหารส่วนตำบล พนักงานส่วนตำบลและพนักงานจ้างขององค์การบริหารส่วนตำบลทุ่งกระตาดพัฒนา (รวมเรียกวา “บุคลากรขององค์การบริหารส่วนตำบลทุ่งกระตาดพัฒนา”)

ข้อ 2 บุคลากรขององค์การบริหารส่วนตำบลทุ่งกระตาดพัฒนา จะไม่เข้าไปเกี่ยวข้องกับเรื่องทุจริตคอร์รัปชั่น ไม่ว่าโดยทางตรงหรือทางอ้อม

ข้อ 3 บุคลากรขององค์การบริหารส่วนตำบลทุ่งกระตาดพัฒนา ไม่พึงละเลยหรือเพิกเฉย เมื่อพบเห็นการกระทำที่เข้าข่ายการทุจริตคอร์รัปชั่นที่เกี่ยวข้องกับองค์การบริหารส่วนตำบลทุ่งกระตาดพัฒนา โดยต้องแจ้งให้ผู้บังคับบัญชา หรือบุคคลที่รับผิดชอบทราบ และให้ความร่วมมือในการตรวจสอบข้อเท็จจริงต่าง ๆ หากมีข้อสงสัยหรือข้อซักถามให้ปรึกษากับผู้บังคับบัญชา หรือบุคคลที่กำหนดให้ทำหน้าที่รับผิดชอบเกี่ยวกับการติดตามการปฏิบัติตามประมวลจริยธรรมของบุคลากรแต่ละประเภทตามที่กำหนดไว้

ข้อ 4 บุคลากรขององค์กรปกครองส่วนตำบลทุ่งกระตาดพัฒนา จะตระหนักถึงความสำคัญในการเผยแพร่ ให้ความรู้ และทำความเข้าใจกับบุคคลอื่นที่ต้องปฏิบัติหน้าที่ที่เกี่ยวข้องกับองค์การบริหารส่วนตำบล ทุ่งกระตาดพัฒนา หรืออาจเกิดผลกระทบต่อองค์การบริหารส่วนตำบลทุ่งกระตาดพัฒนา ในเรื่องที่ต้องปฏิบัติ มิให้เกิดการทุจริตคอร์รัปชั่น

ข้อ 5 บุคลากรขององค์การบริหารส่วนตำบลทุ่งกระตาดพัฒนา จะมุ่งมั่นที่จะสร้างและรักษาวัฒนธรรมองค์กรที่ยึดมั่นว่าการทุจริตคอร์รัปชั่นและการให้หรือรับสินบนเป็นการกระทำที่ยอมรับไม่ได้ ไม่ว่า จะเป็นการกระทำกับบุคคลใดก็ตามหรือการทำธุรกรรมกับภาครัฐหรือภาคเอกชน

จึงประกาศให้ทราบโดยทั่วกัน

ประกาศ ณ วันที่ 6 เดือน มกราคม พ.ศ. 2563

 ลงชื่อ

(นายสุชาติ พันธุ์สัมฤทธิ์)

 นายกองค์การบริหารตำบลทุ่งกระตาดพัฒนา



**ประกาศองค์การบริหารส่วนตำบลทุ่งกระตาดพัฒนา**

**เรื่อง ประกาศเจตจำนงการบริหารงานด้วยความสุจริต ประจำปีงบประมาณ พ.ศ.2563**

..........................................................................

ข้าพเจ้า นายสุชาติ พันธุ์สัมฤทธิ์ ตำแหน่ง นายกองค์การบริหารส่วนตำบลทุ่งกระตาดพัฒนา จะนำพาหน่วยงานให้ดำเนินงานตามภารกิจด้วยความโปร่งใส บริหารงานด้วยความซื่อสัตย์ สุจริต มีคุณธรรม ปราศจากการทุจริต เพื่อให้บรรลุเจตนารมณ์นโยบายคุณธรรม จริยธรรม ในสังกัดองค์การบริหารส่วนตำบล ทุ่งกระตาดพัฒนาถือปฏิบัติและดำเนินการ ดังนี้

1.ข้าพเจ้าจะบริหารงานและปฏิบัติตามหลักธรรมาภิบาล โดยมุ่งตอบสนองความต้องการของประชาชนด้วยการบริการที่รวดเร็วถูกต้อง เสมอภาค โปร่งใส และเป็นธรรม

2.ข้าพเจ้าจะปลูกฝังค่านิยมและทัศนคติให้บุคลากรในสังกัด มีความรู้ความเข้าใจ ยึดหลักคุณธรรม จริยธรรม นำหลักปรัชญาของเศรษฐกิจพอเพียงมาใช้ในการปฏิบัติงานและการดำเนินชีวิต

3.ข้าพเจ้าจะดำเนินการจัดซื้อ จัดจ้าง ส่งเสริมการดำเนินการให้เกิดความโปร่งใสในทุกขั้นตอน และเปิดโอกาสให้ภาคเอกชน ภาคประชาสังคม และภาคประชาชนเข้ามามีส่วนร่วมในการตรวจสอบ การปฏิบัติงาน โดยเปิดเผยข้อมูลข่าวสารในการดำเนินกิจกรรมทุกรูปแบบ

4.ข้าพเจ้าจะประชาสัมพันธ์แจ้งข้อมูลข่าวสาร เบาะแส การทุจริต ร้องเรียนร้องทุกข์ผ่าน ศูนย์ยุติธรรมองค์การบริหารส่วนตำบลทุ่งกระตาดพัฒนา

5.กรณีพบการทุจริตจะดำเนินการสอบสวนและลงโทษขั้นสูงสุดกับผู้ที่ทุจริตอย่างจริงจัง

จึงประกาศให้ทราบโดยทั่วกัน

ประกาศ ณ วันที่ 6 เดือน มกราคม พ.ศ. 2563

 ลงชื่อ

(นายสุชาติ พันธุ์สัมฤทธิ์)

 นายกองค์การบริหารตำบลทุ่งกระตาดพัฒนา